Kinesisk filosofi

Den kinesiske filosofi består af den filosofi, der har udviklet sig i Kina .

Kinesisk filosofi er kendetegnet ved en bred vifte af tankegange, som hver tilbyder særskilte perspektiver på grundlæggende spørgsmål om virkelighedens karakter, etik, politik og menneskelig eksistens.

Før moderne tid 
Indtil til det 20. århundrede var den kinesiske filosofi overvejende politisk filosofi og livsfilosofi,  ,. Den mest udbredte skole var konfucianisme. Denne var en statsideologi, der lagde vægt på at følge moralske regler. Den blev nedkæmpet under maoismen men har oplevet en vis genopblomstring

Kvinder spillede en rolle i den tidlige kinesiske filosofi. Xie Daoyun var en kinesisk filosof og digter. Hun blev set som et symbol på kvindeligt talent i sin samtid. Jing Jiang af Lu blev set som en vigtig filosof inden for konfucianismen. Ben Zhao var den første kvindelige historiker i Kina.

Moderne tid 
Den moderne kinesiske filosofi er bredt anlagt og omfatter blandt andet feminisme og politisk filosofi.

I moderne tid har marxistisk filosofi været særlig betydningsfuld i Kina. Den vigtigste retning blev grundlagt af Mao Zedong som en marxistisk inspireret politisk filosofi, der har dannet grundlag for Folkerepublikken Kina. Hans teorier, militærstrategier og politiske styre bliver omtalt i samlet form som maoisme. Maoismen fik en vis betydning i Vesten under ungdomsoprøret. Ifølge Mao kunne den proletariske revolution kunne gennemføres af bondebefolkningen, hvilket fremgår bl.a. af Maos bog "Rapport om en undersøgelse af bondebevægelsen i Hunan" 1927. Denne form for kommunisme antager desuden, at klassekampen fortsætter også i det socialistiske samfund, som følger efter revolutionen. Man betoner også stærkt betydningen af massemobilisering af folket, til forskel fra sovjetkommunismen, hvor partiet som avantgarde spiller en meget vigtigere rolle.

Sun Yat Sen var en vigtig politisk filosof i begyndelsen af det 20. århundrede. Hans filosofi hedder Tre principper for folket. Der findes desuden en række nutidige kinesiske filosoffer som Gan Yang, der tilhører det nye venstre og arbejder med politisk filosofi, og Jiang Quing, der anbefaler at erstatte marxisme med konfucianisme. Fang Keli har derimod forsøgt at integrere maoisme og traditionel kinesisk kultur. Shigong Jiang er en konservativ socialistisk filosof, der er rådgiver for den kinesiske regering. Han har fremført en teori om, at det kommunistiske parti legemliggør en absolut, uskrevet konstitution.

Xi Jinping har i det 21. århundrede udviklet en sammenhængende politisk filosofi for regeringen af Kina. Den 14. marts 2013 blev han tillige Folkerepublikkens præsident. Hans filosofi indeholder 14 punkter:

 Sikring af det kommunistiske partis lederskab over alle former for arbejde i Kina.
 Det kommunistiske parti i Kina bør indtage en folkecentreret tilgang til almenhedens interesse.
 Fortsættelsen af "omfattende uddybning af reformer".
 Vedtagelse af nye videnskabsbaserede ideer til "innovativ, koordineret, grøn, åben og delt udvikling".
 Følge "socialisme med kinesiske karakteristika" med "mennesker som landets mestre".
 Styring af Kina efter retsstatsprincippet.
 "Praktisering af socialistiske kerneværdier", herunder marxisme, kommunisme og socialisme
 At forbedre folks levebrød og velvære er det primære mål for udvikling".
 Sameksistens med naturen med politikker for "energibesparelse og miljøbeskyttelse" og "bidrage til global økologisk sikkerhed".
 Styrke den nationale sikkerhed.
 Det kommunistiske parti i Kina skal have "absolut lederskab over" Kinas folkefrihedshær.
 Fremme af det ene land, to systemsystemer for Hong Kong og Macau med en fremtid for "fuldstændig national genforening" og til at følge One-China-politikken og 1992-konsensus for Taiwan.
 Etablere en fælles skæbne mellem kinesere og andre mennesker over hele verden med et "fredeligt internationalt miljø".
 Forbedre partidisciplinen i det kommunistiske parti i Kina. og moderne kinesisk feminisme

Den moderne kinesiske feminisme vandt frem efter den kinesiske revolution. Den tidlige kinesiske feminisme var tæt forbundet med socialisme og maoisme. He-Yin Zhen var en tidlig feminist, der var anarkist og arbejdede fra eksil i Japan. Hun skrev allerede i 1907, at ligeværd mellem mennesker ikke kunne opnås, før kvinder fik ligestilling og blev frigjort fra undertrykkelse. I nyere tid har Li Xiaojiang gjort sig gældende som en betydningsfuld feminist, der også er påvirket af vestlige idéer  Hun opfatter udviklingen af den globale kvindebevægelse som afgørende. Kvindestudier er væsentlige for den endelige kamp for kvinder. Hun betoner dog også,at Vesten på visse punkter står svagere end Østen. For eksempel giver det kinesiske sprog lettere adgang til at forstå køn som en social konstruktion, efter som ordet ren (menneske) er roden i både ordet mand og kvinde på kinesisk.

Introduktioner på dansk 
Anders Dræby giver en kort indføring i tidlig kinesisk filosofi, mens Klaus Bo Nielsen og David Favrholdt har skrevet omfattende introduktioner til kinesisk tankegang.. Der findes flere forskellige danske oversættelser af Mao Tse Tsungs sene samt mere tidlige værker, .

Vigtige kinesiske filosoffer 
- Konfutse

- Mao Zedong

- Sun Yat Sen

Referencer

Litteratur på engelsk 

 Jiang, Shigong (2017). Chinas Hong Kong. Springer
 Liu et al (2013): The Birth of Chinese Feminism. Columbia University Press
 Tse Tsung, Mao (1945) The Foolish Old Man Who Removed the Mountains (《愚公移山》)
 Tse Tsung, Mao (1957) On the Correct Handling of the Contradictions Among the People(《正確處理人民內部矛盾問題》)
 Xiaojiang, Li (1989): Gap between Sexes, SDX Joint Publishing Company
 Xiaojiang, Li (1989): Study on Women's Aesthetic Awareness, Henan People's Publishing House
 Xiaojiang, Li (1995): Women's Journey — Documentary of Women's Development in the New Era, Henan People's Publishing House
 Xiaojiang, Li (1999): Interpretation of Women, Jiangsu People's Publishing House
 Xiaojiang, Li (1992): Women's Studies, Henan People's Publishing House, 1992, chief editor
 Xiaojiang, Li (1997): Women's Study and Movement — Case Study of China, Oxford University Press
 Xiaojiang, Li (2000): Women or Feminism? — Culture Conflicts and Identity Recognition, Jiangsu People's Publishing House, 2000, chief editor

Litteratur på dansk 

 Dræby, Anders (2018): Livskunsten. Filosofien om at vågne op til livet. Kbh.: Akademisk Forlag
 Favrholdt, David (1971). Kinesisk filosofi. KBH.: Gyldendal
 Favrholdt, David (2016): Kina og os. Vad
 Nielsen, Klaus Bo (2003): Kinesisk filosofi- den klassiske periode (550-200 f.v.t.). AUF
 Nielsen, Klaus Bo (2012): Kinesisk religion og livsanskuelse. Aarhus: Aarhus Universitetsforlag
 Søberg, Ulrik (2017): “At praktisere intethed”. DPU
 Tse-Tsung, Mao (1966): Om nyt demokrati. Futura
 Tse-Tsung, Mao (1967): Om den rette behandling af modsigelser inden for folket. Futura
 Tse Tsung, Mao (1968): Citater fra Mao Tse-Tsung (den lille røde). KB
 Tse-tung, Mao: Citater fra formand Mao Zedong. - Gyldendal, 1973. - 10, 309 sider. 
 Zedong, Mao: Guerillakrig og politisk strategi: udvalgte taler og skrifter, Kbh. 1969. Udgivet af Jørgen Paludan, redigeret af Ole Hyldtoft
 Wilhelm, Richard (1988): Forvandlingens bog. Strubes Forlag

Kilder 

Filosofi fra Kina